
privind acordul de principiu în vederea reorganizării 

Regiei Autonome Apă-Canal AQUATIM Timişoara în societate comercială pe acţiuni 

În baza notei de fundamentare înaintată de R.A.A.C. AQUATIM Timişoara, cu nr. 12335 / 08.07 2005, vă învederăm următoarele:

Argumentele şi criteriile care stau la baza înfiinţării unei societăţi comerciale sunt motivate de necesitatea existenţei unui operator, societate comercială pe acţiuni, având ca obiect de activitate operarea în sistem regional a serviciilor de alimentare cu apă si de canalizare. 

Contractul de Garanţie şi Asistenţă la Proiect, încheiat între Municipiul Timişoara şi Banca Europeană pentru Reconstrucţie şi Dezvoltare, în cadrul art. IV,  Secţiunea 4.03, lit. b (1) stipulează ca şi obligaţie separată şi independentă a garantului (municipiul Timişoara) în plus faţă de orice alte obligaţii din cadrul contractului de garanţie: depunerea tuturor eforturilor pentru a întreprinde toate acţiunile pentru „a încheia procesul de transformare a Împrumutatului din regie autonomă în societate comercială, spre deplina satisfacţie a Băncii, până la data de 31.12.2004”.
Conform art. 45 din Hotărârea nr. 1353/2003 pentru aprobarea Regulamentului – cadru şi a Contractului – cadru de delegare a gestiunii serviciilor publice de alimentare cu apă şi de canalizare : „Autorităţile administraţiei publice locale pot hotărî delegarea în mod direct a gestiunii serviciilor de alimentare cu apă şi de canalizare operatorilor care rezultă dintr-o reorganizare teritorială bazată pe principii de eficienţă economică şi performanţă operaţională, dacă capitalul social al acestora aparţine mai multor autorităţi locale.” 

Programul Naţional de Aderare a României la Uniunea Europeană (PNAR) prevede ca obiectiv prioritar „dezvoltarea managementului serviciilor publice locale”, iar prin realizarea acestui obiectiv se urmăreşte îmbunătăţirea standardelor serviciilor publice locale, în special cele care privesc activităţile de alimentare cu apă şi canalizare.  

Considerăm că această transformare şi regionalizare a operatorului de apă din municipiul Timişoara este o necesitate pentru atragerea de noi surse de finanţare pentru investiţii, asigurarea in bune condiţii a alimentarii cu apa a localităţilor si cetăţenilor, îmbunătăţirea performantele operaţionale, financiare si a randamentelor cât şi pentru creşterea calităţii serviciilor.

În concluzie, propunem transformarea în societate comercială, motivată de necesitatea existenţei unui operator, societate comercială pe acţiuni, având ca obiect de activitate operarea în sistem regional a serviciilor de alimentare cu apă şi canalizare.

Consiliului local Timişoara trebuie să dea acordul de principiu în vederea reorganizării   Regiei Autonome Apă-Canal AQUATIM Timişoara din regie autonomă în societare comercială pe acţiuni – operator regional.

